

**MAARDU LINNAVALITSUS**

**EHITUS- JA PLANEERIMISOSAKOND**

Päästeamet

Raua 2

10124 Tallinn

rescue@rescue.ee

03.01.2024 nr 7-1.3/21

**Kogre tn 9 ja Säina tn 1 kinnistute ning lähiala**

**detailplaneeringu esitamine kooskõlastamiseks**

Lugupeetud Päästeameti esindaja

Maardu Linnavalitsus algatas Kogre tn 9 ja Säina tn 1 kinnistute ning lähiala detailplaneeringu (edaspidi detailplaneering) 07.06.2023 korraldusega nr 343. Detailplaneeringu koostamise eesmärk on muuta Säina tn 1 kinnistu sihtotstarve elamumaaks, jagada Kogre tn 9 ja Säina tn 1 kinnistud kaheks elamumaa krundiks liites osa Kogre tn 9 kinnistust Säina tn 1 kinnistuga, määrata kinnistule ehitusõigus ja hoonestustingimused üksikelamute püstitamiseks, lahendada juurdepääsude, tehnovõrkude ja haljastuse küsimused. Planeeringuala suurus on ligikaudu 0,3 ha.

Planeeringulahendus näeb ette planeeringuala jagamist kaheks kinnistuks, kus määratakse kinnistutele ehitusõigus ühele üksikelamule või kaksikelamule ja kahele abihoonele ehitisealuse pinnaga kuni 250 m2, kõrgusega kuni 2 korrust või kuni 9 m. Detailplaneeringu koostamise eesmärk on kooskõlas Maardu Linnavolikogu 31.01.2023 otsusega nr 42 kehtestatud Maardu linna üldplaneeringuga, mille kohaselt on planeeritava maa juhtotstarbeks väikeelamu maa-ala (EV).

Planeerimisseaduse § 133 lg 1 kohaselt esitatakse detailplaneering kooskõlastamiseks valitsusasutustele, kelle valitsemisalas olevaid küsimusi detailplaneering käsitleb. Vabariigi Valitsuse 17.12.2015 määruse nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 p 10 kohaselt tuleb planeering kooskõlastada päästeametiga, kui planeering käsitleb tuleohutusnõudeid.

Eelnevat arvesse võttes palume anda kooskõlastus Säina haljaku kinnistu ning lähiala detailplaneeringule.

Lugupidamisega

(allkirjastatud digitaalselt)

Tõnu Kirves

Osakonna juhataja ülesannetes

LISA: Kogre tn 9 ja Säina tn 1 kinnistute ning lähiala detailplaneering, 12.12.2023 versioon.

Annabel Mett 6060731

annabel.mett@maardu.ee